Skolen ble etablert som Steinkjer husmorskole den 1. august 1967. I forbindelse med skolereformene i 1970-årene og flyttingen til nye lokaler på Guldbergaunet i januar 1974, fikk skolen navnet Guldbergaunet videregående skole. Den ble etterhvert landets første skole med linje for institusjonskokk. Da Thorp og Andersen videregående skole ble nedlagt i 1994, ble formgivingsfag lagt til Guldbergaunet. I 1998 ble Guldbergaunet innlemmet i Steinkjer videregående skole.